গোৱালপাৰা জিলাৰ ৰংজুলি বনাঞ্চলত দীৰ্ঘদিনৰ পৰা চলি থকা চোৰাং কাঠ ব্যৱসায়ীৰ বিৰুদ্ধে বন বিভাগে আজি পুনৰ এক অভিযান চলায়।
ৰংজুলিৰ আঞ্চলিক বন বিষয়া বলেন কুমাৰ দাসৰ নেতৃত্বত চলোৱা অভিযানত বন বিভাগৰ এটা দলে ১৮ কিঃ মিঃ খেদি খেদি কাঠসহ এখন টাটা ডি আই গাড়ী জব্দ কৰিবলৈ সক্ষম হয়।
প্ৰাপ্ত তথ্য মতে আজি পুৱতি নিশালৈ চলা এই অভিযানত কাঠ সৰবৰাহ কৰা গাড়ীখন ৰখাবলৈ বন বিভাগে দুবাৰকৈ শূন্যলৈ গুলীচালনা কৰে।
আনহাতে খেদি যোৱা সময়ত চোৰাং ব্যৱসায়ী সকলে গাড়ীত থকা গছৰ কুণ্ডা সমূহ পেলাই বন বিভাগক বাধা দিবলৈ চেষ্টা কৰিছিল যদিও অৱশেষত কোঠাকুঠিৰ পৰা খেদি খেদি ৰংজুলি বানীয়াপাৰা হৈ নাগবাৰী পাহাৰৰ কাষত বন বিভাগে গাড়ীখন জব্দ কৰিবলৈ সক্ষম হয়।
উল্লেখযোগ্য যে ইয়াৰ পূৰ্বে যোৱা ২৫ জুনতো ৰংজুলি আঞ্চলিক বন বিষয়া বলেন কুমাৰ দাসৰ নেতৃত্বত বন বিভাগে মাটিয়া আৰক্ষীৰ সহযোগত অভিযান চলাই শিমলীতোলাৰ ভাটিপাৰাৰ পৰা কাঠসহ অবৈধ কাঠফলা মিল জব্দ কৰিছিল।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
